User:Creator1113/sandbox

Η Αριάδνη (Άρια) Αγάτσα (Θήβα Βοιωτίας, 01 Νοεμβρίου 1967), είναι Ελληνίδα δημοσιογράφος και εκλεγμένη Αντιπρόεδρος της Ένωσης Συντακτών Ημερησίων Εφημερίδων Αθηνών (ΕΣΗΕΑ). Έχει διατελέσει Βουλευτής (2009-2012) του Ελληνικού Κοινοβουλίου και Αντινομάρχης (2002-2009) και είναι από τις πρώτες γυναίκες που μπήκαν δυνατά στον επαγγελματικό στίβο της αθλητικής δημοσιογραφίας. Έχει εργαστεί σε εφημερίδες, ραδιοφωνικούς και τηλεοπτικούς σταθμούς, ενώ σήμερα επιμελείται και παρουσιάζει το αθλητικό δελτίο στο κεντρικό δελτίο ειδήσεων της ΕΡΤ, έχοντας «καλύψει» πέντε Ολυμπιακούς Αγώνες, με την πιο πρόσφατη διοργάνωση αυτήν του «Τόκιο 2020». Το 2019 απέσπασε το βραβείο του Ιδρύματος Προαγωγής Δημοσιογραφίας «Μπότση». Πρόσφατα, ανακηρύχθηκε «Πρέσβειρα των Ατόμων με Αναπηρία» από την Εθνική Αθλητική Ομοσπονδία Ατόμων με Αναπηρίες (ΕΑΟΜ-ΑμεΑ), ενώ τιμήθηκε για τη συμβολή της στο αθλητικό στερέωμα με το βραβείο της «Κορυφαίας Αθλητικής Συντάκτριας» για το 2022 από την Ένωση Συμμετασχόντων σε Ολυμπιακούς Αγώνες (ΕΣΟΑ).

Βιογραφικό
Η Αριάδνη (Άρια) Αγάτσα γεννήθηκε το 1967 στη Θήβα Βοιωτίας. Τελείωσε το 2ο Δημοτικό και το 1ο Γυμνάσιο-Λύκειο Θηβών. Είναι μητέρα του Γιώργου-Κωνσταντίνου Παπαδόπουλου, απόφοιτο της Σχολής Μηχανολόγων Μηχανικών του Πανεπιστημίου Θεσσαλίας. Ο πατέρας της, Αριστείδης Αγάτσας, έχει διατελέσει επί 16 συναπτά έτη πρόεδρος του δικηγορικού συλλόγου της Θήβας, ενώ έχει διατελέσει πρόεδρος του Δημοτικού Συμβουλίου και πρόεδρος της ποδοσφαιρικής ομάδας ΚΑΔΜΟΣ, όταν αγωνιζόταν στη Β΄ Εθνική κατηγορία.

Διακρίθηκε στο στίβο σε δρόμους ταχύτητας με την ομάδα ΚΑΔΜΟΥ ΘΗΒΩΝ, ως δεύτερη πανελληνιονίκης κορασίδων, ενώ αγωνίστηκε και στην ομάδα μπάσκετ του ίδιου συλλόγου, απ’ όπου πήρε μεταγραφή στον Παναθηναϊκό.

Εισήχθη στη Νοσηλευτική Πατρών, ωστόσο, προτιμώντας να ακολουθήσει τη δημοσιογραφία σπούδασε στο «Εργαστήρι Δημοσιογραφίας». Κατέχει πτυχίο ΙΕΚ Ηλεκτρονικών Υπολογιστών, ενώ έχει φοιτήσει και στο Ανοικτό Πανεπιστήμιο της Κύπρου, ολοκληρώνοντας «Σπουδές στον Ελληνικό Πολιτισμό».

Ομιλεί, πέραν των ελληνικών, αγγλικά και ιταλικά. Έχει παρακολουθήσει πολλά σημαντικά διεθνή και εγχώρια δημοσιογραφικά συνέδρια και έχει πλούσια πολιτική και συνδικαλιστική δράση.

Δημοσιογραφική πορεία
Μπήκε από νωρίς -από την ηλικία των 20 ετών- στο δύσκολο επαγγελματικό στίβο της αθλητικής δημοσιογραφίας. Ήταν, μάλιστα, από τις πρώτες γυναίκες που ασχολήθηκαν με το αντικείμενο αυτό. Έχει εργαστεί σε πολλές εφημερίδες, μεταξύ των οποίων, οι «Αθλητική Ηχώ» (1987-1989), «ΩΡΑ ΓΙΑ ΣΠΟΡ» (1986-87), «Δημοκρατικός Λόγος» (1988-89), «24ΩΡΕΣ» (1988-1991), «Απογευματινή της Κυριακής», «ΜΠΑΛΑ» (1987-1999), «Επικαιρότητα & Επικαιρότητα της Κυριακής» (1991-1992), «SPORTIME» (2003).

Έχει εργαστεί στα ραδιοφωνικούς σταθμούς «SKY 100,4», «Κανάλι 1 Πειραιά» και «Start FM» Θήβας, αναλαμβάνοντας μεταδόσεις ποδοσφαίρου, μπάσκετ και την ενημέρωση των αθλητικών ειδήσεων στα δελτία και τις ραδιοφωνικές ενημερωτικές εκπομπές.

Η επαγγελματική της σταδιοδρομία στην τηλεόραση ξεκίνησε στην ΕΡΤ1 (1988- 1992) με ρεπορτάζ, μεταδόσεις, σύνταξη, δελτία ειδήσεων, συνεχίστηκε στον ιδιωτικό τηλεοπτικό σταθμό ΑΝΤΕΝΝΑ ΤV (1992 - 1996) με δελτία ειδήσεων και την κυριακάτικη εκπομπή «Αθλητικό Πανόραμα» με το Σταύρο Τσώχο. Το 1998 επιστρέφει στην ΕΡΤ Α.Ε. (Δ.Τ 2014, ΝΕΡΙΤ 2015), όπου και παρουσιάζει μέχρι σήμερα το αθλητικό κεντρικό δελτίο ειδήσεων τις καθημερινές.

Βραβεύσεις

 * 2022 | Βραβείο «Κορυφαίας Γυναίκας Αθλητικογράφου» (Female Sports Journalist 2022 Award), στο πλαίσιο της εκδήλωσης «Make Place For One More Woman Awards» της «Ένωσης Συμμετασχόντων σε Ολυμπιακούς Αγώνες» (ΕΣΟΑ).
 * 2022 | Ανακήρυξη σε «Πρέσβειρα των Ατόμων με Αναπηρία» από την Εθνική Αθλητική Ομοσπονδία Ατόμων με Αναπηρίες (ΕΑΟΜ-ΑμεΑ).
 * 2019 | Βραβείο του Ιδρύματος Προαγωγής και Δημοσιογραφίας «Μπότση» για τη συμπλήρωση 30 χρόνων προσφοράς στην Αθλητική Δημοσιογραφία.
 * 2005 | Δημοσιογραφικός έπαινος Πανελλήνιου Συνδέσμου Αθλητικού Τύπου (ΠΣΑΤ) για την παρουσίαση της καθημερινή εκπομπής «Αθήνα Ξανά» στην ΕΡΤ (ΕΤ-1), κατά τη διάρκεια των Παραολυμπιακών Αγώνων στη χώρα μας.
 * 2004 |  Ειδικός έπαινος για τη συμβολή μου στην ανάδειξη και παρουσίαση των αγώνων μπάσκετ με καρότσι στο Δημοτικό Στάδιο Θήβας.

Πολιτική δράση
Την περίοδο 2002 - 2006 ήταν Νομαρχιακή Σύμβουλος Βοιωτίας. Το 2005 ανέλαβε καθήκοντα Αντινομάρχη, με αρμοδιότητα τη Βιομηχανία και το Εμπόριο και τον Αθλητισμό και ως Πρόεδρος αντίστοιχων Επιτροπών.

Το 2006 - 2009 συνεχίζει ανανεώνει τη θητεία της ως Νομαρχιακή Σύμβουλος Βοιωτίας. Το 2006 και το 2007 αναλαμβάνει Αντινομάρχης, με αρμοδιότητες Βιομηχανία - Εμπόριο και Αθλητισμό και ως Πρόεδρος αντίστοιχων Επιτροπών.

Το 2009 εξελέγη Βουλευτής Βοιωτίας (ΠΑΣΟΚ) και έως το 2012 συμμετείχε σε διάφορες Επιτροπές της Βουλής, όπως «Άμυνας και Εξωτερικών» (μέλος κοινοβουλευτικής ομάδας ΝΑΤΟ), «Μορφωτικών Υποθέσεων», «Περιβάλλοντος και Υδατικών Πόρων», «Επιτροπή Αθλητισμού», «Γενική Γραμματέας στην Επιτροπή της Βουλής για τα δομημένα ομόλογα».

Τον Απρίλιο του 2012, με επιστολή της προς τον πρόεδρο της Βουλής, Φίλιππο Πετσάλνικο, δήλωσε ότι αποχωρεί από την Κοινοβουλευτική Ομάδα του ΠΑΣΟΚ και παραμένει ανεξάρτητη βουλευτής. Τον ίδιο μήνα ανακοινώνει ότι στις προσεχείς βουλευτικές εκλογές θα είναι υποψήφια στη Βοιωτία με τη Νέα Δημοκρατία, όντας η πρώτη πολιτικός που «άνοιξε» το χορό των μεταγραφών μεταξύ των κομμάτων του δημοκρατικού τόξου. Στις βουλευτικές εκλογές του 2012 εκλέγεται Α΄ αναπληρωματική βουλευτής Βοιωτίας με τη Ν.Δ.

Το 2023 η Άρια Αγάτσα ξαναμπαίνει στη «μάχη» των ψήφων, αυτήν τη φορά ως '''υποψήφια βουλευτής της Ν.Δ. στο Βόρειο Τομέα Αθήνας (Β1)''', διεκδικώντας και πάλι μία θέση στα βουλευτικά έδρανα.

Συνδικαλιστική δράση
ΣΥΝΔΙΚΑΛΙΣΤΙΚΗ ΔΡΑΣΗ

2022 (Ιανουάριος) - σήμερα: Εκλέγεται (2η σε σταυρούς) μέλος Δ.Σ τής ΕΣΗΕΑ και στη συνέχεια Α΄ Αντιπρόεδρος.

2019 - 2022: Εκλέγεται (2η σε σταυρούς) μέλος Δ.Σ της ΕΣΗΕΑ και στη συνέχεια εκλέγεται Α’ Αντιπρόεδρος.

2017 - 2019: Εκλέγεται (2η σε σταυρούς) στο Δ.Σ. της  ΕΣΗΕΑ και εκλέγεται  Β΄ Αντιπρόεδρος.

-Μέλος ΕΣΗΕΑ  (από το 1992)

-Μέλος Διεθνούς Ένωσης Δημοσιογράφων (I.F.J)

-Μέλος Ευρωπαϊκής Ομοσπονδίας Δημοσιογράφων (E.F.J)

-Μέλος Πανελληνίου Συνδέσμου Αθλητικού Τύπου (Π.Σ.Α.Τ)

-Μέλος Παγκόσμιας Ένωσης Αθλητικογράφων (Α.I.P.S)